ДЕТСКА ГРАДИНА „ЩУРЧЕ“

	ПРОГРАМА 

по гражданско, здравно, екологично 
и интеркултурно образование

Въведение

        Изготвянето на Програма по гражданско, здравно, екологично и интеркултурно образование е подчинено на основните цели на предучилищното и училищното образование на образователната политика в Република България. Този процес е нормативно обоснован от Закона за предучилищното и училищното образование (чл. 5, ал. 1, т. 7-12), а приемането ѝ е в правомощията на педагогическия съвет.

        Програмата се разработва от постоянно действащ екип, определен със заповед на директора на детската градина за срок от 2 години. Конкретните дейности се планират по месеци в календара на годишния план и в тематичните разпределения на образователното съдържание по групи. Актуализация се прави при нужда в началото на всяка учебна година или при промяна на нормативната уредба. Координиране на прилагането на институционалните политики за подкрепа на гражданското, здравното, екологичното и интеркултурното образование в образователните институции, се създават постоянно действащи екипи, определени в правилниците за дейността на институциите. Програмата се разработва и актуализира за периоди и по ред, определени в правилника на образователната институция – чл. 19, ал. 1 от Наредба № 13/21.09.2016 г. за гражданското, здравното, екологичното и интеркултурното образование.)

Гражданското, здравното, екологичното и интеркултурното образование в детската градина се осъществяват във всички възрастови групи от учителите на групите или други педагогическите специалисти:

· интегрирано в обучение по образователните направления;

· интегрирано в допълнителни форми на педагогическо взаимодействие;

· като самостоятелно образователно направление, когато иновативна или авторска програмна система предвижда това;

· в работата по различни национални и международни програми и проекти.

Резултатите, към които са ориентирани гражданското, здравното, екологичното и интеркултурното образование, са определени като Рамкови изисквания за резултатите от обучението по гражданско, здравно, екологично и интеркултурно образование (Приложение № 1-4 към чл. 14, ал. 2, т. 1-4 от Наредба № 13 от 21.09.2016 г. за гражданското, здравното, екологичното и интеркултурното образование).

Рамкови изисквания за резултатите от обучението по гражданско, здравно, екологично и интеркултурно образование, насочени като надграждане и разширяване на изискванията за резултатите от обучението, определени в Наредба № 5 от 2016 г. за предучилищното образование, трябва да бъдат ориентир при разработването на тематичните разпределения по образователни направления за всяка от възрастовите групи. 

Начините и формите на осъществяване на гражданското, здравното, екологичното и интеркултурното образование за различните възрастови групи се определят в Програмната система на детската градина, която се разработва по реда и при условията на ДОС за предучилищното образование.

Нормативни документи за разработване на програмата:

1. Закон за предучилищното и училищното образование.

2. Наредба № 13 от 21.09.2016 г. за гражданското, здравното, екологичното и интеркултурното образование.

3. Наредба за приобщаващото образование 

4. Областна и общинска Стратегия за подкрепа на личностното развитие на децата и учениците.
Вътрешноинституционални документи:
1. Стратегия за развитие на детската градина.

2. Програмна система.

3. Програми, приети от ПС и утвърдени от директора на детската градина.

4. Проекти, по които работи детската градина и др. 

Основни понятия:
 

Гражданското, здравното, екологичното и интеркултурното образование формират в единство у децата както социални, граждански и интеркултурни компетентности, така и компетентности, свързани със здравето и поддържането на устойчива околна среда.

Гражданското образование е насочено към формиране на гражданско съзнание и граждански добродетели и е свързано със знания за устройството на демократичното общество, за правата и задълженията на гражданина и с умения и готовност за отговорно гражданско поведение. 

Здравното образование е насочено към развитие на умения за създаване или поддържане на здравословен стил и условия на живот и за доброволното адаптиране към поведение, благоприятстващо здравето. 

Екологичното образование e насочено към формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони, защита, подобряване, управление и разумно използване на природните ресурси, както и опазване на природната среда и на екологичното равновесие.

Интеркултурното образование е насочено към усвояване на знания за различни измерения на културните идентичности и за основни характеристики на интеркултурните отношения, формиращо позитивно отношение към разнообразието във всички области на човешкия живот, както и умения и нагласи за конструктивни взаимодействия в мултикултурна среда. 

Водещи принципи при реализацията на програмата:

1. Демократичност при организация на дейностите.

2. Толерантност към различията.

3. Зачитане на правата и спазване на задълженията.

4. Здравословен начин на живот.

5. Опазване на природата.

Основни цели:

1. Запознаване децата с организация на гражданското общество.

2. Формиране на отношение към общочовешките ценности.

3. Гарантиране участие на децата с различни социални роли в дейности на общности.

4. Изгражданe на автономна и активна личност.
Оперативни цели:

1. Придобиване на основни познания за глобалния свят и неговите общи ценности. 

2. Възприемане на своята идентичност, приемане и зачитане различията между хората и културите. 

3. Взаимодействие с членовете на семейството си, общността и другите хора по конструктивен и уважителен начин.

4. Формиране на умения за активност, поставяне на цели, обосновано и критично изразяване на мнение. 

5. Осъзнаване връзките между отделните сфери на обществения живот и причините за социалните неравенства, екологичните и глобалните предизвикателства.

6. Поемане на отговорност за поведението си, за постъпките си, за своя живот и този на другите хора.

7. Запознаване с основни правила за здравословен начин на живот и екологосъобразно поведение. 

Анализ на политиката на детската градина за осъществяване на гражданско, здравно, екологично и интеркултурно образование 

Силни страни: 

: 

· наличие на опит за реализиране на програми или работа по проекти, свързани с темата;

· обучени или учители с проявен интерес по проблеми, отнасящи се до гражданското, здравното, екологичното и интеркултурното образование на деца;

· утвърдени символи и ритуали в детската градина;

· разработван Празничен календар;

Слаби страни

· не е  утвърдена Система за награждаване;

· степен на изграденост на възпитателна среда – кът на символи, на награди, пилони за знамена, униформи за деца и учители и др.;

· опит в провеждане на благотворителни акции;

· организиране на кампании, подкрепящи здравето, толерантността, правата на човека, опазването на околната среда.)

Възможности: 
· осъществяване на основните и стратегическите цели:

· разработване на проекти;

· нови форми за работа с родителите, обществени организации и културни институции;

· осигуряване на допълнителни средства за инициативи свързани с гражданското, здравното, екологичното и интеркултурното образование.
Рискове: недопускане използването на дейностите по гражданско, здравно, екологично и интеркултурно образование за политически цели
Дейности за организация на взаимодействието

Дейност

Форми и време

за изпълнение

Участници/Отговорник

Забележка

Организиране на образователния процес в детската градина чрез поставяне на детето в активна позиция.

педагогически ситуации по образователни направления 

директор учители на групите

съгласно Програмната система на детската градина

Допълнителни форми на педагогическо взаимодействие.

Празници; посещения на музеи и др. обекти; групи по интереси, школи, арт-работилници и др.

педагогически специалисти

съгласно плановете на различните групи

Разработване на иновативна Програмна система, с акцент гражданско, здравно, екологично и интеркултурно образование.

начало на нова учебна година

авторски колектив

Процедури за приемане и утвърждаване съгласно Наредба № 5/2016 г. за предучилищно образование

Разработване и участие в международни проекти и национални програми.

обявените

срокове

работни групи

съгласно поканите за участие

Актуализиране/или разработване на Система от символи и ритуали в детската градина.

по всяко време на учебната година при спазване на процедурата

директор

Процедура за приемане от Педагогически съвет и утвърждаване със заповед на директора 

Провеждане на:

· откриване и закриване на учебна година;

· посрещане на децата от първа група;

· връчване на Удостоверения за завършена подготвителна група;

· Патронен празник.

по календар

директор и учители на групите, ръководителите на групите по интереси, учител по музика

тези тържества се провеждат при условие, че са приети чрез Системата за символи и ритуали в ДГ

Връчване на Грамоти за учители и родители, допринесли за развитие на общността и деца, участници в състезания и конкурси.

при провеждане на събитието или в края на учебната година

директор

критериите трябва да са добре обмислени и предварително обявени

Оформяне на кът с символите – знаме, лого, химн на детската градина.

работна група

положителна практика е в този кът да има повече информация за символите, например автор на химна, да е паспартирана заповедта за утвърждаване и т.н.

Дейности по внедряване на униформа или елементи от униформа, тениски с логото, шапки и др.
начало на учебна година или за Патронен празник

директор

могат да се използват при участие в обществени мероприятия и допринасят за формиране на съзнание за принадлежност

Самостоятелно провеждане или участие в национални и местни празници – тържества за национални герои, будители, известни личности.

по календар

директор

необходимо е да се прецизира участието в зависимост от възрастта на децата

Инициативи, свързани с международни дати:

· 22 март – Световен ден на Земята;

· 2 април – Международен ден на детската книга;

· 31 май – Световен ден без тютюнопушене;

· 16 ноември – Международен ден на толерантността;

· 18 ноември – Световен ден в памет на жертвите от катастрофи и др.

по календар

учители на групите

инициативите и свързаните с тях дейности трябва да са съобразени с възрастта на децата

Честване на Коледа, Великден и други празници от народния календар.

по календар

директор

тържествата могат да се използват за запознаване с народните традиции, като се търси активното участие на детето

Организиране работилници за родители.

предхождат празниците

учители на групите

тази форма за организация на взаимодействието с родителите може да се използва, както за изработване на реквизити за празниците, така и за формиране на общност

Провеждане на благотворителни акции и концерти – събиране на дрехи, играчки, храни, използвани батерии, капачки и др.

по инициатива

директор учители

децата и родителите трябва да знаят и приемат каузата

Дейности, свързани с успешното интегриране на деца от различни етноси и изповедания.

директор учители на групите

педагогически специалисти

подборът на съдържанието трябва да бъде направен прецизно с помощта на специалисти по съответната етническа култура

Педагогически ситуации от тематична област „Безопасност на движението по пътищата“.

по график

учителите на групите

Съгласно методическите указания към програмите, утвърдени със Заповед № РД 09-2684/ 20.09.2018 г. на Министъра на образованието

Дейности от Плановете за противопожарна защита, бедствия, аварии и катастрофи, в т.ч. провеждане на обучението за защита при бедствия и оказване на първа долекарска помощ с децата от детските градини от тематична област „Действия при бедствия, аварии, катастрофи и пожари“.

по график

директор

Освен проиграване на Плановете за безопасно извеждане, на децата трябва да се подсигурят наблюдения в Пожарна служба, познавателни книжки, дидактични материали и др.

Превенция на насилието, справяне с гнева и агресията и мирно решаване на конфликти.

разисквания по ежедневни проблемни ситуации

учители на групите

Необходимо е системно да се работи за формиране на екип, спазване на права и задължения, отговорност за негативни постъпки. 

Възпитаване в трайни навици за отдаване на почит и израз на националното самосъзнание чрез: 

· изслушване на националния химн в тържествени за държавата и детската градина моменти; 

· поставяне на националния флаг на фасадата на детската градина.

при тържествени 

моменти

директор

Поддържане на интернет страница с актуални новини за дейности, свързани с Програмата за гражданското, здравното, екологичното и интеркултурното образование.

постоянно

директор

Програмата е приета с Протокол № 6 от заседание на Педагогическия съвет, проведено на 14.09.2020г. и е утвърдена със Заповед № 625-411/14.09. 2020 г. на директора 




